Olvasószerkesztő

Pál Éva

Orvosi szaklektorok:

Dr. Bognár Zsolt

gyermeksebész főorvos, sürgősségi szakorvos – www.gyerekmosoly.hu

Dr. Benedek Pálma PhD

gyermek fül-orr-gégész főorvos, alvásszakértő – www.gyerekmosoly.hu

Copyright © Dr. Csomai Zita, 2020

Hungarian edition © GLB Könyvkiadó Kft., 2024

Cover design © GLB Könyvkiadó Kft., 2024

Fotók:

Kopándi Beatrix – www.beatrixphotos.hu

Boudo-Art Foto Kft. – www.gyermek-foto.hu

Szényi Sarolta

Canva.com

Javított és bővített új kiadás

A mű az Oxygéndús Kiadó gondozásában először 2020-ban jelent meg azonos címmel.

A Dr. Csomai Zita ® az SZTNH által hivatalosan bejegyzett védjegy.

A szerző weboldala a www.drcsomaizita.hu címen érhető el.

Minden jog fenntartva.

A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

A könyvben olvasható információk kizárólag tájékoztató jellegűek, nem pótolják egyetlen egészségügyi probléma diagnózisát, kezelését sem. Nem helyettesíthetik a képzett egészségügyi szakemberrel folytatott konzultációt. E könyv tartalma csupán segítséget nyújt egy egészségügyi szakember által előírt észszerű és felelős kezelési programhoz. A szerző és a kiadó semmiféle felelősséget nem vállal a könyv tartalmának félreértelmezéséért vagy téves alkalmazásáért.

GOOD LIFE BOOKS, BUDAPEST

Felelős kiadó Eitner Noémi és Melher Viktor igazgatók

Műszaki vezető Horányi Laura

Főszerkesztő Melher Viktor

Tipográfia Madarász György

Borítót készítette eyelab.dk

Elektronikus változat
Békyné Kiss Adrien

EPUB ISBN 9789636301804

MOBI ISBN 9789636301811

Tartalomjegyzék

Ajánló

Köszönetnyilvánítás

Előszó

GYÓGYMÓDOK BEMUTATÁSA

Gyógynövények csecsemő- és kisgyermekkorban

Vitaminok gyermekkorban

Az ómega-3 zsírsavak szerepe a gyermekgyógyászatban

Aromaterápia

Homeopátia

Schüssler-sók

Bach-virágterápia

Gyógyító kristályok

Babamasszázs

Kínai kézmasszázs

Gyerekek ájurvédikus szemmel

LEGGYAKORIBB GYEREKBAJOK

Láz, lázcsillapítás

Fejfájás

Alvászavarok gyermekkorban

Kisgyermekkori vashiány

Fogzási panaszok

Pocakfájós csecsemő

Székrekedés

Hányás, hasmenés

Ételmérgezés, ételfertőzés

Megfázás, köhögés, nátha

Fülfájás

Immunrendszer erősítése kisgyermekkorban

Allergia kisgyermekkorban

Kötőhártya-gyulladás

Napégés

Nyári kánikula

Rovarcsípések, élősködők

Bárányhimlő

Húgyúti fertőzések

Éjszakai ágybavizelés

Cukorbetegség

Balesetek, sérülések természetes gyógymódjai

Erős csontozat

Az első kiscipő az apró lábakra

Szemtréning újszülöttkortól

MOZGÁSFEJLŐDÉS ÉS JELENTŐSÉGE

A korai mozgásfejlesztés jelentősége

Aszimmetrikus tónusos nyaki reflex (ATNR)

Kiegyensúlyozott gyermek

Markoló-szopó reflex

Az első riasztó reflex (Moro)

Hátgerinc-csípő reflex (Galant-reflex)

Tónusos labirintus reflex (TLR)

Szimmetrikus tónusos nyaki reflex (STNR)

A keresztező mozgások jelentősége

HÁZIPATIKA MÁSKÉPP

Házipatika másképp

Mindenképpen orvosi ellátást igénylő kórképek

Ajánló

Az elmúlt 30-40 évben a családon belül a különböző generációk kapcsolata, egymás mellett élése jelentősen átalakult, de nyugodtan használhatjuk a „fellazult” kifejezést is. Ennek következtében az idősebbek nem tudják átadni azokat a jelen könyv szempontjából elsősorban fontos egészségügyi, gyermeknevelési ismereteket, melyekre a kisgyermekes fiataloknak szükségük van. Így a kisgyermekes családok kénytelenek felgyorsult világunk egyik pillérére, az internetre támaszkodni, ahol reményeik szerint megtalálják a válaszokat a kérdéseikre.

Aki próbált már a világhálón kutakodni, az tudja, hogy minden megtalálható, de a pró és kontra vélemények egyforma hangsúlyt kapnak, a véleménynyilvánítók személye pedig sokszor kétséges.

Dr. Csomai Zita orvos-természetgyógyász legújabb könyve, ahogy az egyik fejezetben egyértelműen meg is fogalmazódik, nem a hagyományos orvoslás ellen íródott. Sokkal inkább arról szól, mik azok a helyzetek, amikor otthoni, de korántsem tudományos alapokat nélkülöző módszerekkel tudunk segíteni a beteg gyermeken, megelőzhetjük a különböző betegségek kialakulását, vagy a már kialakult betegség tüneteit enyhíthetjük.

Olyan „praktikákat” mutat be, melyek korábban generációkon keresztül öröklődtek a családok nőtagjai között gyermeknevelési és gondozási ismeretek formájában. Természetes gyógymódokról és a természetben megtalálható, elismerten gyógyhatású készítményekről szerezhetünk ismereteket, melyekkel megelőzhetők az indokolatlan orvosi vizsgálatok, a hosszú órákon át tartó várakozások a rendelőintézetekben.

Dr. Benedek Pálma PhD

gyermek fül-orr-gégész főorvos,

alvásszakértő

Dr. Bognár Zsolt

gyermeksebész főorvos,

sürgősségi szakorvos

Köszönetnyilvánítás

Hálás köszönetemet szeretném kifejezni mindazon orvosoknak, egészségügyi dolgozóknak, természetgyógyászoknak, akiktől tanulmányaim és munkám során rengeteget tanulhattam, tapasztalhattam.

Szeretnék köszönetet mondani mindazoknak, akik hozzájárultak e könyv „megszületéséhez”.

Külön köszönettel tartozom családomnak, akik támogattak mind a tanulásban, mind a munkában, és lehetőséget adtak a könyv megírására. Gyermekeimnek, Marcsinak, Iginek és Ricsinek hálásan köszönöm, hogy mindig lelkesen fogadták a természetes gyógymódokat és a könyvet színesítő fotókat.

Előszó

Munkám során orvos-természetgyógyászként nap mint nap felmerülnek kisebb-nagyobb gyerekbajok, melyekre a szülők megoldást keresnek. Az utóbbi években egyre több figyelmet kapnak a természetes gyógymódok, egyre nyitottabbak a fiatal szülők, és mind többször szeretnének gyógyszermentes, vegyszermentes megoldásokat. A legtöbb gyerekbaj kiválóan kezelhető szelíd módszerekkel, különösen akkor, ha ezeket az első tünetek megjelenésekor alkalmazzuk. Sokszor már nincs is szükség az orvosra.

A kisbabák, a kisgyermekek kezelése különös figyelmet igényel, hiszen a gyermek nem egyenlő egy kisméretű felnőttel. A növekedésben lévő, fejlődő szervezet másképp reagál a természetes gyógymódokra is, mint a felnőtt ember szervezete. Azt sem szabad elfelejteni, hogy ami természetes, az nem feltétlenül ártalmatlan, hiszen ezeknek a szereknek is lehetnek mellékhatásai, ha nem megfelelően alkalmazzuk őket.

Ebben a könyvben a leggyakoribb gyerekbajok szerepelnek, amikkel a szülők nagy valószínűséggel találkoznak, találkozhatnak. A balesetekről, az elsősegélyt igénylő kórképekről a Baba-elsősegély című könyvben olvashatnak részletesen.

Természetesen vannak olyan egészségi állapotok, betegségek, melyek orvosi, néha azonnali beavatkozást igényelnek, ezekre az állapotokra, tünetekre is felhívja az új könyv a figyelmet.

Könyvem nem az orvosok, illetve a nyugati módszerek ellen íródott, célom sokkal inkább a természet és az orvoslás közelítése, a természetes gyógymódok megismertetése volt. Igyekeztem azt az űrt kitölteni, amikor a szülők is érzik, hogy annyira nem nagy a baj, hogy orvost hívjanak, de valamit tenni szeretnének, mert a kicsi nincs jól. A könyvben szereplő praktikák több lehetőséget kínálnak minden problémára a homeopátia, a gyógynövények, az illóolajok, a masszázstechnikák, a kristályok, a Bach-virágterápia, a Hagyományos Kínai Orvoslás, az Ájurvéda és a népi gyógymódok ajánlásaiból. Ezek a módszerek sokszorosan kipróbáltak, mondhatjuk, hogy „leteszteltek”.

Egészséges, természetes, boldog életet kívánok a gyerekeknek és a szüleiknek!

Dr. Csomai Zita

orvos-természetgyógyász,

életmód-tanácsadó és terapeuta

Gyógynövények csecsemő- és kisgyermekkorban

Gyógynövényeket nagyon jó eredménnyel alkalmazhatunk gyerekbajokra, azonban nem szabad megfeledkeznünk arról, hogy kellő ismeretek hiányában esetleg ezek a szerek is ártalmasak lehetnek.

Fontos szabály, hogy folyamatosan egy gyógynövényt sem alkalmazhatunk, mindig kúraszerűen, illetve az adott problémának megfelelő, legjobb szert használjuk.

A gyerekekre vonatkozó alapszabályok:

• 1 év alatti kisgyermeknek nagyon gondos mérlegelés mellett adjunk csak gyógynövényeket. Ebben az időszakban még a kicsik bélrendszere, immunrendszere nem úgy működik, mint a felnőtteké, ilyenkor sok növény a későbbiekben allergiát válthat ki.

• 1 év alatt lehetőleg egy komponensű teákat alkalmazzunk a keverékek helyett, így bármilyen felmerülő probléma esetén azonnal tudjuk, mi válthatta ki.

• 3 évesnek a felnőtt adag negyedét adhatjuk.

• 6 éves gyermeknek adhatjuk a felnőtt adag felét.

ÚJSZÜLÖTTKORTÓL ADHATÓ TEÁK

Édeskömény (világosan elkészítve): pocakfájás, szélgörcsök esetén alkalmazzuk, de figyeljünk oda, hogy a tea fokozza a bélgázok mennyiségét, így adott esetben ronthat a kicsi állapotán. Már újszülöttkortól alkalmazható az édesköménytea. Ezt mindig frissen elkészítve adjuk a babának. Forrázzuk le a teafiltert vagy az édesköményt (5-10 szem elég), és 5-8 percig áztassuk. Nem szabad főzni! Akkor jó, ha egészen világos teát kapunk. Nem kell ízesíteni, mert az édeskömény maga is kellemesen édeskés ízű. Hasfájós babáknak jó segítség lehet, de a gázok képződését kissé fokozza.

Mindig gondosan ellenőrizzük, válogassuk át a termést, a szálas teát, hogy ne kerüljön bele véletlenül se más.

Citromfű: görcsoldó, nyugtató hatású. Pocakfájás, nyugtalanság esetén alkalmazzuk.

Citromfű

FÉLÉVES KORTÓL ADHATÓ TEÁK

Kakukkfű: köhögés, megfázás, légúti panaszok esetén, hígan elkészítve.

Bodzavirág: izzasztó hatású, lázas megbetegedések, megfázás esetén alkalmazzuk.

Csipkehús: magas C-vitamin- és magnéziumtartalmú tea, megfázás, nátha esetén jótékony.

Lándzsás útifű: köptető, köhögéscsillapító.

Kamillavirág: Sokan kedvelik a kamillateát, remek gyulladáscsökkentő hatású. Mindig frissen készítve alkalmazzuk, és kúraszerűen. Hosszú távú alkalmazás esetén szárító hatású lehet. Mivel fészkes virágzatú növény, allergizáló lehet.

Csecsemőknek, gyerekeknek általánosan alkalmazható gyógynövények például: lándzsás útifű, bodzavirág, citromfű.

Vitaminok gyermekkorban

A vitaminok az élethez, a szervezet egészséges működéséhez elengedhetetlenül fontos tényezők. Hiányuk betegséget okoz, azonban gondatlan, túlzott adagolásuk is veszélyes lehet.

Két nagy csoportot különböztetünk meg: vízben, illetve zsírban oldódó vitaminok vannak. A vízben oldódó vitaminok (B-csoport, C) felszívódása után a fel nem használt, felesleges mennyiséget kipisiljük, tehát ezeket a vitaminokat nem lehet túladagolni. A zsírban oldódó vitaminok (A, D, E, K) a májban, illetve a zsírszövetben raktározódnak, ennek ellenére megfelelő, természetes formában alkalmazva ezeket sem lehet túladagolni.

A-VITAMIN

A legtöbb újszülött A-vitamin-hiányos állapotban születik, azonban az anyatejes táplálás, hosszan tartó szoptatás ezt gyorsan korrigálja. Az előtej háromszor annyi A-vitamint és tízszer annyi béta-karotint tartalmaz, mint az érett anyatej. Az anyatej kb. 250 NE A-vitamint tartalmaz 100 ml-enként.

Az anyatej kiváló A-vitamin-forrás, és az anyatejpótló tápszerek is tartalmaznak elegendő A-vitamint, tehát ennek plusz bevitele felesleges.

Szoptatós anyának érdemes béta-karotinban gazdag ételeket fogyasztani, ezek hiánya esetén vitamint szedni, mert minél nagyobb a bevitel, annál magasabb lesz az anyatej A-vitamin-tartalma.

Ügyeljünk arra, hogy a csecsemő és a kisgyermek étrendje gazdag legyen béta-karotinban, ez az A-vitamin előanyaga. Ilyen ételek: sárgarépa, sütőtök, cékla, brokkoli, zeller, sárgabarack, sárgadinnye, tojássárgája, máj, csukamájolaj. A gyökérzöldségekkel (pl. sárgarépa, cékla) vigyázzunk, mert ha nem megfelelő termesztésűek (műtrágyázott talajon termesztett), magas lehet a nitrát-, illetve a nitrittartalmuk, ami súlyos, életveszélyes állapotot, az ún. kék csecsemő szindrómát okozhatják.  Az A-vitamin-hiány tünete a farkasvakság és a szürkületi vakság.

B_1-VITAMIN (THIAMINE)

Ha az anya étrendje tartalmaz elegendő B_1-vitamint, akkor az újszülöttnek sincs szüksége pótlásra.

Hiánya a beri-beri betegséget okozza, melyre jellemző az ideggyulladás, szívelégtelenség, vizenyő, bélmozgás és felszívódás zavara. A szoptatott csecsemők körében megjelenő neurodermatitis, azaz ideg- és bőrgyulladás hátterében állhat B_1-vitamin-hiány, ilyenkor az édesanyának lehet szüksége B-vitamin-pótlásra.

Nyűgös, hiperaktívnak mondott gyermek étrendjét érdemes átgondolni, tartalmaz-e elegendő mennyiségű B-vitamint, szükség esetén egészítsük ki. Kisgyermekek teljes tápértékű táplálása mellett nem igényelnek pótlást, azonban amikor óvodába, iskolába adjuk őket, a figyelem fenntartásához, a tanuláshoz nagy mennyiségű B_1-vitamint igényel a szervezet, ilyenkor szükség lehet a pótlásra.

B_1-vitaminban gazdag a kukorica, élesztő, zöldborsó, káposzta, olajos magvak, gesztenye, hús és máj. Főzés során a táplálék B_1-vitamin-tartalma kb. felére csökken.

B_2-VITAMIN (RIBOFLAVIN)

Az anyatej elegendő mennyiséget tartalmaz, kiegészítésre nincs szükség. Az anyatej B_2-vitamin-tartalma szinte állandó, csak az ajánlott mennyiség háromszorosának bevitele emelte meg az anyatej B_2-vitamin-szintjét.

B_2-vitaminban gazdag a tojássárgája, élesztő, máj, burgonya, aszalt szilva.

B_6-VITAMIN (PIRIDOXIN)

Szoptatás alatt, ha az anya feszült, ingerlékeny, görcsök jelentkeznek, ennek oka lehet a B_6-vitamin hiánya, ilyenkor az anya étrendjébe több B_6-vitamint kell bevinni, így elegendő lesz az anyatej B_6-vitamin-tartalma is.

A B_6-vitamin hiányának a tünetei a fentieken túl az immunrendszer-gyengeség és a fehérjeanyagcsere-romlás.

B_6-vitaminban gazdag ételek: búzacsíra, élesztő, napraforgó, vöröshagyma, káposzta.

B_9-VITAMIN (FOLÁT)

Folát szükséges a vérképzéshez, az immunrendszer egészséges működéséhez. A tervezett terhesség előtt legalább egy hónappal elkezdett folátpótlással megelőzhetőek a velőcsőzáródási zavarokból adódó fejlődési rendellenességek, így például a nyitott gerinc. A folát hiánya szoptatós anyáknál a tej elapadását okozza. Amennyiben az anya étrendje elegendő folátot tartalmaz, úgy a szoptatott babának nem szükséges pótlás.

Folátban gazdag minden zöld növény: spenót, saláta, zöldbab, brokkoli, valamint a káposztafélék is jó folátforrások.

Sajnos nagyon gyakori az MTHFR mutáció, amikor a folsavat nem tudja hasznosítani a szervezet, csak a folátot. Ezért ma már pótlásban csak a folátot javasoljuk.

B_12-VITAMIN (COBALAMIN)

B_12-vitamin az állati eredetű élelmiszerekben fordul elő, ezért a szigorú vegán (kizárólag növényi) étrendet követő családok számára javasolt a B_12-vitamin pótlása, így természetesen a kisgyermekek számára is.

B_12-vitamin-hiány tünetei csecsemőknél: hányás, rosszkedv, vérszegénység, elmaradás a növekedésben és a mentális fejlődésben, izomgyengeség. A B_12-vitamin-hiányos anya szoptatott újszülöttje is B_12-hiányos, de a tünetek csak később, a 6-12. hónap körül jelentkeznek.

C-VITAMIN

Az anyatej C-vitamin-tartalma szinte állandó (kb. 40 mg/l), függetlenül attól, hogy az anya mennyi C-vitamint fogyaszt. Az újszülött számára a legjobban hasznosuló C-vitamin-forrás az anyatej. Amennyiben a szoptatós anya C-vitamin-készítményt szed, mindenképpen természetes C-vitamin-forrással vegye azt be (pl. csipkebogyó, gyümölccsel, gyümölcslével együtt), így jobban hasznosul a szervezetben. Vizsgálatok bizonyították, hogy ekcémás újszülöttek bőre javul, ha az anya természetes forrásból nagy mennyiségű C-vitamint fogyaszt. Ugyanakkor a mesterséges aszkorbinsav szedése nem javította az újszülöttek ekcémáját.

A C-vitamin az egyik legfontosabb vízben oldódó vitamin, minden életfolyamathoz szükséges, minden rugalmas anyag képzéséhez (bőr, kollagén, izmok, szalagok stb.) elengedhetetlen. Sajnos az evolúció során elvesztettük a C-vitamin-szintetizáló képességünket, ezért pótlása szükséges. Amikor megkezdjük a csecsemő hozzátáplálását, mindenképpen figyeljünk oda, hogy elegendő mennyiségű gyümölcsöt, majd zöldséget kapjon a baba, naponta többször. Az immunrendszer működéséhez is nélkülözhetetlen a C-vitamin, ezért a téli, vírusos időszakban hasznos lehet a csecsemő, illetve kisgyermek számára természetes C-vitamin-csepp adása. Lázas betegségek is vitaminhiányos állapotot okoznak, ilyenkor is szükséges a nagyobb bevitel.

A C-vitamin-hiány tünetei: étvágytalanság, súlyvesztés, nyűgösség, sápadtság, a fejlődés megállása, végtagfájdalmak, fogínyvérzés.

Az ételek közül magas C-vitamin-tartalma van a friss gyümölcsöknek, zöldségeknek.

D_3-VITAMIN

Többféle D-vitamin létezik, közülük a legfontosabb a D_2- és D_3-vitamin. Az emberi szervezetben elsősorban a D_3-vitamin található, ezt tekintjük általánosan D-vitaminnak.

Magyarországon minden újszülött kap D-vitamint szájon át. Szerencsére ma már elérhető a D_3-vitamin természetes forrásból is, ami kitűnő alternatívája a gyógyszertári készítménynek. Sok babánál a mesterséges készítmény hozzájárult a pocakfájáshoz, míg a természetes D_3-csepp nem okozott semmilyen pocakproblémát a kicsiknél. A D_3-vitamint újabb kutatások szerint nem lehet túladagolni. A D-vitamin hiánya a csontok gyengeségét, az ún. angolkórt okozza. Ennek jellegzetes tünetei: tarkótájékon pingponglabdaszerűen benyomható, négyszögletes koponya, csont-porc határ duzzanat a bordákon (Rachitis olvasó), csuklóduzzanat, izomgyengeség, vérszegénység, máj-, lépduzzanat, ismétlődő fertőzések. Napfény hatására a szervezet termel D-vitamint, ezért nagyon fontos lenne, hogy ne zárjuk el teljesen a babát a napfénytől. Természetesen a nyári időszakban 11-15 óra között kerülni kell a napoztatást.

D-vitamin található a zabpehelyben, csírákban, gombában és a hidegen sajtolt olajokban.

E-VITAMIN

Hiánya esetén a vörösvértestek pusztulása, izomsorvadás, az állóképesség romlása jellemző.

Amennyiben az anya étrendje tartalmaz elegendő E-vitamint, úgy nincs szükség kiegészítésre.

E-vitaminban gazdag élelmiszerek: napraforgó, mandula, tökmag, szójaolaj, dió, búzacsíra, brokkoli, kel, mélytengeri halak.

K_1- ÉS K_2-VITAMIN

A K_1-vitamin a véralvadáshoz szükséges a szervezetben, hiánya vérzéses komplikációkhoz vezethet. Ritka, de veszélyes betegség az újszülöttkori vérzékenység, ami K-vitamin adásával megelőzhető.

Az újszülöttek K-vitamin-hiányos állapotban jönnek világra. Ezért már az újszülöttosztályon kapnak K-vitamint szájon át. Az anyatejes babák bélrendszere még nem tartalmazza azokat a baktériumokat, amik a későbbiekben a szükséges K-vitamin-mennyiséget előállítják, ezért amíg csak anyatejet kap az újszülött, a csecsemő, a K-vitamin adása elengedhetetlen.

A gyógyszertári készítményt ebben az esetben is lecserélhetjük természetes formájúra, sőt van már kombinált, természetes K_2D_3-vitamin-csepp, ami kiváló alternatíva kisbabák számára.

A tápszerrel táplált babák számára nem kell K-vitamint pótolni, mert a tápszer általában tartalmazza hozzáadott formában.

MI A HELYZET A MULTIVITAMINOKKAL?

Egy amerikai munkacsoport vizsgálatai bizonyították, hogy a hat hónapos kor előtt adott mesterséges multivitamin-készítmények megváltoztatják az immunrendszer működését, ezáltal emelik a későbbiekben kialakuló ételallergiák, allergiák és asztma valószínűségét. A 3 éves kor alatt adott multivitamin-készítmények pedig jelentősen emelik a későbbiekben kialakuló ételallergiák valószínűségét.

Vitamin

1 éves csecsemő ajánlott napi szükséglete

2-3 éves kisgyermek ajánlott napi szükséglete

A-vitamin

0,4 mg (1333 NE)

0,4 mg (1333 NE)

D_3-vitamin

0,01 mg (400 NE)

0,01 mg (400 NE)

E-vitamin

3-4 mg

5 mg

K_1- és K_2-vitamin

10 µg

15 µg

B_1-vitamin

0,5 mg

0,7 mg

B_2-vitamin

0,6 mg

0,8 mg

B_6-vitamin

0,6 mg

0,9 mg

B_12-vitamin

0,5 µg

0,7 µg

Folát

35 µg

50 µg

C-vitamin

40 mg

45 mg

Megfelelő indikációban, az előírásnak megfelelően alkalmazva a vitaminok szükségesek, alapvetőek a szervezet működéséhez, azonban 3 éves kor alatt ne adjunk meggondolatlanul és feleslegesen vitaminokat, helyette részesítsük előnyben a természetes készítményeket, gyümölcskoncentrátumokat.

DR. CSOMAI ZITA
TOVÁBBI KÖNYVEI

A hormonrendszer betegségei egyre több embert érintenek világszerte, ahhoz azonban, hogy megfelelően tudjuk ezeket kezelni, az okokat fel tudjuk deríteni és nem csupán a tüneteket elnyomni, fontos ismernünk a rendszer működését.

Ez a könyv a hormonrendszer működését, az összefüggéseket, az élettani, a kórélettani alapokat mutatja be, számtalan ábrával segítve a megértést. Ebben a szövevényes rendszerben megtaláljuk a lényeges kapcsolatokat, ezáltal a megelőzés és a terápia is egészen más megvilágításba kerül.

A könyvben a nehézfémek veszélyein túl a kivezetés gyakorlati kérdéseire is választ kap az olvasó, megismerheti a szükséges ásványi anyagokat, azok pótlási lehetoségeit, a kivezetéshez valóban hasznos módokat, gyógynövényeket, szereket.

Dr. Csomai Zita könyvében nemcsak elméleti tudást találunk a nehézfémek okozta problémákról, de a több évtizedes kutatómunkával támogatott nehézfém-kivezetésre szolgáló gyakorlati protokollt is ismerteti lépésről lépésre.

Dr. Csomai Zita a tőle megszokott holisztikus módon közelíti meg a pajzsmirigy működését, egészségének megőrzését és helyreállítását mind fizikai, mind lelki oldalról.

A könyv nagy segítséget nyújt mindenkinek, aki szeretné jobban megismerni a teste működését és megelőzni a problémákat, de azoknak is, akik már kialakult betegséggel küzdenek. Továbbá hasznos a szakemberek, terapeuták számára is, akik szeretnének jobban elmélyülni az alternatív gyógymódokban.